মেয়ে হওয়ার আনন্দে পাপারাজ্জিদের মিষ্টি বিলি রাজকুমারের!

ওয়েব ডেস্ক: গত ১৫ নভেম্বর রাজকুমার (Rajukumar Rao)-পত্রলেখার (Patralekha) ঘর আলো করে এসেছে ফুটফুটে কন্যা সন্তান। বিয়ের ৪ বছর পর ঘরে এল খুদে সদস্য। কথায় বলে মেয়েরা ঘরের লক্ষ্মী, সৌভাগ্যের প্রতীক! তাই প্রথম সন্তান কন্যা হওয়ায় খুশি যেন ধরছে না বলিউড তারকা রাজকুমার রাওয়ের। মেয়ে হওয়ার আনন্দে যা করলেন রাজকুমার তা ভাইরাল নেটদুনিয়ায়।

রাজকুমার রাও (Rajukumar Rao) ও পত্রলেখা (Patralekha) ফুটফুটে কন্যা সন্তানের বাবা-মা হয়েছেন। সন্তান আসার পর ইউনিকর্ন থিমের একটি কার্ড ভাগ করে নেন তাঁরা। যেখানে লেখা, ‘আমরা আনন্দের সপ্তম স্বর্গে। ভগবান আমাদের একটি কন্যা সন্তান উপহার দিয়েছেন।’ প্রথম সন্তান কন্যা হওয়ায় খুশি যেন ধরছে না বলিউড তারকা রাজকুমার রাওয়ের। সেই আনন্দ ভাগ করে নিতে রবিবার মুম্বইতে পাপারাজ্জিদের দেদার মিষ্টি বিলি করলেন তিনি। অভিনেতাকে দেখা গেল, হাতে মিষ্টির বাক্স, মুখে চওড়া হাসি। রপর তাঁর সঙ্গে থাকা টিমের সদস্যদের হাত থেকে মিষ্টির প্যাকেটগুলি নিয়ে উপস্থিত চিত্রগ্রাহকদের হাতে তুলে দেন রাজকুমার নিজেই। নবজাতিকার নাম কী রাখলেন? ছবিশিকারীদের এই প্রশ্নের জবাবে তিনি জানান, ”এখনও ঠিক হয়নি।” বোঝা গেল, এখন শুধু মেয়ের জন্মের উদযাপন নিয়েই ব্যস্ত তারকা।

আরও পড়ুন: দ্বিতীয়বার গাঁটছড়া বাঁধলেন সামান্থা… নতুন সঙ্গী কে দেখুন

View this post on Instagram

A post shared by Varinder Chawla (@varindertchawla)

অন্য খবর দেখুন